Հարգելի ծնողներ և խնամակալներ,

Սույն նամակով տեղեկացնում ենք այն մասին, որ ձեր երեխան, գտնվելով (*name of school*)-ում, եղել է մի միջավայրում, որտեղ գտնվում էին կապույտ հազով վարակվածներ:

Կապույտ հազը, որը կրում է նաև «pertussis» անվանումը, չափազանց վարակիչ բակտերիալ հիվանդություն է, որը կարող է տարածվել վարակվածների հազի միջոցով: Ախտանիշները կարող են արտահայտվել վարակվելուց հետո 5-ից 21 օրվա ընթացքում: Այն սովորաբար սկսվում է սովորական մրսածության նման (օրինակ՝ փռշտոց, հարբուխ), որից հետո առաջանում է հազ, որը սաստկանում է մեկից երկու շաբաթվա ընթացքում: Կապույտ հազով հիվանդների մոտ կարող են լինել հազի նոպաներ, որոնք թույլ չեն տալիս հիվանդին շունչ քաշել՝ չդադարող հազի պատճառով: Որոշ անձինք կարող են նաև շնչահեղձման բարձր ձայներ («ճիչ») հանել, ապա փսխել կամ խեղդվելու զգացում ունենալ: Կապույտ հազի ժամանակ տենդ սովորաբար չի լինում:

Կապույտ հազի պատճառով առաջացող լուրջ բարդացումները հատկապես մեծ վտանգ են ներկայացնում DTaP-ով իրար հաջորդող պատվաստումներ չստացած փոքր տարիքի երեխաների համար: Կապույտ հազի դեմ պատվաստումները (DTaP) խորհուրդ է տրվում անել 2, 4, 6 և 15-18 ամսական հասակում: DTaP պատվաստանյութով կրկնակի պատվաստում է կատարվում նաև նախադպրոցական տարիքում՝ 4-ից 6 տարեկան հասակում, իսկ Tdap-ի դեմ պատվաստանյութով կրկնակի պատվաստումը խորհուրդ է տրվում կատարել 11-ից 12 տարեկան հասակում: Հորդորում ենք ձեզ համոզվել, որ ձեր երեխան ստացել է խորհուրդ տրվող DTaP-ի բոլոր դեղաչափերը՝ ստուգելով պատվաստումների քարտը կամ դիմելով ձեր երեխային առողջապահական ծառայություններ մատուցողին:

Կապույտ հազի դեմ պատվաստանյութերը սովորաբար շատ արդյունավետորեն են կանխում հիվանդությունը կամ նվազեցնում հիվանդության ընթացքի ծանրությունը՝ իրար հաջորդող պատվաստումներ կամ կրկնակի պատվաստում ստանալուց հետո քիչ անց: Կապույտ հազի դեմ ձեռք բերված իմունիտետն այնուամենայնիվ ժամանակի ընթացքում արագ նվազում է, ինչի պատճառով նույնիսկ անհրաժեշտ պատվաստումները ստացած երեխաները կարող են հիվանդանալ կապույտ հազով:

Կրկնակի պատվաստում (Tdap-ով) խորհուրդ է տրվում ստանալ նաև մեծահասակներին, հատկապես հղի կանանց (յուրաքանչյուր հղիության ժամանակ), ինչպես նաև նորածինների խնամքն իրականացնողներին: Եթե դուք կամ ավելի ավագ տարիքի ձեր երեխաները չեն ստացել Tdap, ապա խորհուրդ է տրվում ստանալ այն: Tdap պատվաստումը, որը սովորաբար ծածկում է առողջության ապահովագրության պլանների մեծամասնությունը, հասանելի է բժիշկների գրասենյակներում, որոշ դեղատներում և առողջապահության տեղական մարմիններում:

Դիմեք բժշկի, եթե ձեր երեխան հազում է և նրա մոտ առկա են մրսածության ախտանիշներ: Տեղեկացրեք բժշկին այն մասին, որ ձեր երեխայի դպրոցը հաղորդել է կապույտ հազի հաստատված դեպքի մասին: Կապույտ հազի ախտորոշումն ամենից ճշգրիտ է իրականացվում քթից քսուք վերցնելու միջոցով: **Եթե դուք ցույց եք տվել երեխային բժշկի և նրա մոտ ախտորոշվել է կապույտ հազ, երեխան պետք է մնա տանն այնքան ժամանակ, մինչև չընդունի 5 օր տևողությամբ հակաբիոտիկներով նշանակված բուժումը:**

*(health department name)* -ը շարունակելու է ուշադիր հետևել իրավիճակի զարգացմանը: Եթե դուք կամ ձեր բժիշկը հարցեր ունեք, զանգահարեք  *(name of school contact)*՝ *(phone number)* համարով կամ *(health department name)* ՝ *(phone number)* համարով:

Անկեղծորեն,

*(Name)*, տնօրեն

*(Name)*, *(County)*-ի առողջապահության գծով պատասխանատու